უილა ბრაუნი
უილა ბეატრის ბრაუნი (დ. 22 იანვარი, 1906 — გ.18 ივლისი, 1992) — ამერიკელი მფრინავი, ლობისტი, მასწავლებელი და ადამიანის უფლებათა აქტივისტი. ამერიკის შეერთებულ შტატებში ის იყო პირველი აფრო-ამერიკელი ქალი, რომელმაც მიიღო მფრინავის ლიცენზია. მას ასევე ჰქონდა მექანიკოსის ლიცენზია. მთელი ცხოვრების მანძილზე იცავდა გენდერულ და რასობრივ უფლებებს საავიაციო და სამხედრო სფეროში. ბრაუნი ლობირებდა აშშ-ს მთავრობას, რათა გაეერთიანებინა აშშ-ს სამხედრო საავიაციო კორპუსი და ხელი შეეწყო აფრო-ამერიკელების სამოქალაქო მფრინავთა პროგრამაში(CPTP) ჩართულობას. მან კორნელიუს კოფთან ერთად დააარსა კორნელიუს კოფის აერონავტიკის სკოლა, რომელიც იყო პირველი კერძო საწვრთნელი აკადემია მფრინავებისთვის აშშ-ში, რომელიც დააარსა აფრო-ამერიკელმა. უილა ავარჯიშებდა ასობით მფრინავს, რომელთა უმეტესობა შემდგომში აფრო-ამერიკელი სამხედრო მფრინავები გახდნენ. 1945 წელს როდესაც კოფის სკოლა დაიხურა ბრაუნი მაინც აქტიურად იყო ჩართული ჩიკაგოს პოლიტიკურ და სოციალურ ცხოვრებაში. 1945 წელს როდესაც კოფის სკოლა დაიხურა ბრაუნი მაინც აქტიურად იყო ჩართული ჩიკაგოს პოლიტიკურ და სოციალურ ცხოვრებაში. ის ატარებდა ფრენებს სკოლის მოსწავლეებისთვის. სამჯერ იყო კონგრესის წევრობის კანდიდარი (1967, 1948 და 1950 წლებში). 1971 წლამდე ასწავლიდა ჩიკაგოს საჯარო სკოლაში, შემდგომ, 65, წლის ასაკში პენსიაზე გავიდა. ის ჩიკაგოს უესტსაიდის საზოგადოების ეკლესიის აქტიური წევრი იყო.